रियल र बायर्न अन्तिम १६ मा
रियल म्याड्रिड र बायर्न म्युनिखले बुधबार युरोपेली च्याम्पियन्स लिगको अन्तिम १६ को यात्रा तय गरेका छन् । यस्तै रियल सोसिडाड र इन्टर मिलान पनि नकआउट चरण पुगेका छन् । रियलले समूह ‘सी’ मा आफ्नो शतप्रतिशत प्रदर्शन कायम राख्ने क्रममा स्पोर्टिङ ब्रागलाई ३–० ले हरायो ।
पेरिस — रियल म्याड्रिड र बायर्न म्युनिखले बुधबार युरोपेली च्याम्पियन्स लिगको अन्तिम १६ को यात्रा तय गरेका छन् । यस्तै रियल सोसिडाड र इन्टर मिलान पनि नकआउट चरण पुगेका छन् । रियलले समूह ‘सी’ मा आफ्नो शतप्रतिशत प्रदर्शन कायम राख्ने क्रममा स्पोर्टिङ ब्रागलाई ३–० ले हरायो ।त्यसमा ब्राहिम डियाज, भिनिसियस जुनियनर र रोड्रिगोले गोल गरे । रियल च्याम्पियन्स लिगको नकआउट चरण पुगेको यो लगातार २६ औं सिजन हो । उसको चार खेलबाट १२ अंक भएको छ । नेपोली समूहको दोस्रो स्थानमा छ र उसले युनियन बर्लिनसँग १–१ को बराबरी खेल्यो ।समूह ‘ए’ मा बायर्नले गालातासारेलाई २–१ ले हरायो र त्यसमा दुवै गोल लयमा रहेका ह्यारी केनले गरे । बायर्नका पनि यो लगातार चौथो जित हो र उसको १२ अंक छ । समूहको अर्को खेलमा एफसी कोपनहेगनले म्यानचेस्टर युनाइटेडलाई ४–३ ले हरायो । युनाइटेड तीन अंकमै सीमित रहेर समूहको अन्तिम स्थानमा छ ।समूह ‘सी’ मा आर्सनलले सेभियालाई २–० र पीएसभी आयनहोभनले लेन्सलाई १–० ले पन्छायो । यस्तै समूह ‘डी’ मा सोसिडाडले बेनफिकालाई ३–१ तथा इन्टरले आरबी साल्सबर्गलाई १–० ले हराएको हो । सोसिडाड र इन्टर दुवै समान दस अंकमा छन् । उनीहरू समूहको शीर्ष दुई स्थानमा छन् । 